కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సిడ్నీ టెస్టు: ఆసీస్‌ టీమ్‌లోకి కొత్త స్పిన్నర్
మిడిలార్డర్‌లో బ్యాటింగ్ చేసే మార్నస్.. తన లెగ్‌ స్పిన్‌‌తోనూ మ్యాచ్‌ని మలుపు తిప్పే ప్రదర్శన చేయగలడు. మరోవైపు ఈరోజు మెల్‌బోర్న్ వేదికగా ముగిసిన మూడో టెస్టు మ్యాచ్‌లో ఆస్ట్రేలియా టాప్ ఆర్డర్ బ్యాట్స్‌మెన్ పేలవంగా విఫలమయ్యారు.
Samayam Telugu | Updated:
Dec 30, 2018, 12:48PM IST
సిడ్నీ టెస్టు: ఆసీస్‌ టీమ్‌లోకి కొత్త స్పిన్నర్
భారత్‌‌తో గురువారం నుంచి సిడ్నీ వేదికగా ప్రారంభంకానున్న నాలుగో టెస్టు మ్యాచ్‌ కోసం ఆస్ట్రేలియా టీమ్‌ కొత్త ఆల్‌రౌండర్‌ని తీసుకుంది. ఇటీవల పాకిస్థాన్‌తో యూఏఈ వేదికగా జరిగిన టెస్టు మ్యాచ్‌తో ఆసీస్ జట్టులోకి అరంగేట్రం చేసిన మార్నస్ ఏడు వికెట్లు పడగొట్టడంతో పాటు 81 పరుగులు కూడా చేశాడు. కానీ.. భారత్‌తో టెస్టు సిరీస్‌కి ఆల్‌రౌండర్ మిచెల్ మార్ష్ అందుబాటులోకి రావడంతో అతడ్ని ఎంపిక చేయలేదు. అయితే.. సిడ్నీ టెస్టులో అతడ్ని ఆడించే అవకాశాలపై పరిశీలిస్తామని కెప్టెన్ టిమ్‌పైన్ వెల్లడించాడు.
మిడిలార్డర్‌లో బ్యాటింగ్ చేసే మార్నస్.. తన లెగ్‌ స్పిన్‌‌తోనూ మ్యాచ్‌ని మలుపు తిప్పే ప్రదర్శన చేయగలడు. మరోవైపు ఈరోజు మెల్‌బోర్న్ వేదికగా ముగిసిన మూడో టెస్టు మ్యాచ్‌లో ఆస్ట్రేలియా టాప్ ఆర్డర్ బ్యాట్స్‌మెన్ పేలవంగా విఫలమయ్యారు. ఈ నేపథ్యంలో.. సిడ్నీ టెస్టులో అతడికి అవకాశమివ్వాలని ఆస్ట్రేలియా మేనేజ్‌మెంట్ యోచిస్తోంది. ఇటీవల క్వీన్స్‌లాండ్‌ తరఫున ఆడిన మార్నస్.. మూడు టెస్టుల్లో 52, 4, 47, 21, 78 పరుగులతో ఫామ్‌ని చాటుకున్నాడు.
ఆస్ట్రేలియా జట్టు: టిమ్‌పైన్ (కెప్టెన్ / వికెట్ కీపర్), హేజిల్‌వుడ్, మిచెల్ మార్ష్, పాట్ కమిన్స్, ఆరోన్ ఫించ్, హ్యాండ్స్‌కబ్, హారిస్, ట్రావిస్ హెడ్, ఉస్మాన్ ఖవాజా, నాథన్ లయన్, షాన్ మార్ష్, పీటర్ సిడిల్, మిచెల్ స్టార్క్, మార్నస్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.